અહીંના એક રહેવાસીએ મિડ-ડે LOCALને જણાવ્યું હતું કે ‘આમ તો દરરોજ અહીં માર્કેટ ભરાય છે, પરંતુ રવિવારે સવારે સાત વાગ્યાથી લઈને બપોરે સાડાબાર વાગ્યા સુધી ભુલેશ્વરના ત્રીજા ભોઈવાડા પરિસરમાં અને એની આસપાસની ગલીઓમાં ફેરિયાઓ આવીને બેસી જાય છે અને લોકો પણ ખરીદી કરવા તૂટી પડતા હોય છે. મુંબઈ જેવી લાઇફમાં રવિવાર ક્યારે આવે એની રાહ જોવાતી હોય છે, પણ આ માર્કેટ ખાસ રવિવારે જ ભરાતી હોવાથી રવિવાર પણ અમારા માટે નકામો થઈ જાય છે. લોકો અને ફેરિયાઓ એટલો બધો ઘોંઘાટ કરતા હોય છે કે કશું સાંભળી પણ શકાતું નથી. પોલીસ કે સુધરાઈ આ ફેરિયાઓ સામે કેમ કોઈ પગલાં નથી લેતી. ફેરિયાઓને કેમ દૂર કરવામાં આવતા નથી એવો સવાલ લોકોમાં ચર્ચાઈ રહ્યો છે.’